Eurovision laulukilpailu 2004
Osallistujat > Finaali (15. toukokuuta)

Vuoden 2003 Euroviisuissa kaksitoista parhaiten sijoittunutta maata eli Turkki, Belgia, Venäjä, Norja, Ruotsi, Itävalta, Puola, Islanti, Espanja, Romania, Irlanti ja Saksa sekä lisäksi neljän suurimman rahoittajamaan joukossa olevat Iso-Britannia ja Ranska olivat automaattisesti finaalissa. Loput kymmenen finalistia olivat kymmenen parasta maata keskiviikon semifinaalissa. Loppukilpailun tulosten huomattavimpia piirteitä ovat Itä-Euroopan maiden, etnovaikutteisten viisujen ja semifinaalin kautta finaaliin selvinneiden maiden menestyminen sekä Länsi-Euroopan perinteisten viisumaiden heikohko menestys. Länsi-Euroopassa tuloksista on syytelty politiikkaa ja itäeurooppalaisten maiden naapuriäänestystälähde?, mutta parhaiten menestyneet maat saivat joka tapauksessa pisteitä lähes kaikkialta. Naapuriäänestystä harrastettiin Länsi-Euroopassakin, esimerkiksi Ranska sai 40 pisteestään 33 pistettä naapurimailtaan.
Finaalin voitti vasta toista kertaa osallistuneen Ukrainan edustaja Ruslana itse säveltämällään kappaleella "Wild Dances". Energisellä koreografialla esitetty kappale sisälsi elementtejä modernista dance-musiikista ja Karpaattien seudun kansanmusiikista. Toiseksi sijoittui Serbian ja Montenegron Željko Joksimovićin esittämä ja niin ikään itse säveltämä "Lane moje", haikea slaavilaissävelmä, jonka esitykseen perinteiset soittimet toivat oman säväyksensä ja kolmanneksi Kreikan Sakis Rouvasin tanssishow’lla höystetty latinopopkappale "Shake it". Muita huomionarvoisia tuloksia olivat Turkin ska-rock-kappaleen sijoittuminen neljänneksi, vedonlyöntitilastojen hännillä olleen Saksan bluesin sijoittuminen kärkikymmenikköön sekä Irlannin jääminen toiseksi viimeiseksi Westlife-yhtyeessä vaikuttaneen Brian McFaddenin säveltämällä, vedonlyöntilistojen kärkipäässä olleella balladilla. Mielenkiintoisena ilmiönä pidettiin myös Alankomaiden sävelmän sijoittumista: semifinaalissa laulu sijoittui kuudenneksi 146 pisteellä, mutta finaalissa pisteitä tulikin vain 11, jotka riittivät 20. sijaan.
| Sija | Numero | Maa | Artisti(t) | Kappale | Suomennos | Pisteet |
| --- | --- | --- | --- | --- | --- | --- |
| 10. | 01 |  Espanja | Ramón | "Para llenarme de ti" | "Täyttää sinut" | 87 |
| 21. | 02 |  Itävalta | Tie-Break | "Du bist" | "Sinä olet" | 9 |
| 24. | 03 |  Norja | Knut Anders Sørum | "High" | "Korkealle" | 3 |
| 15. | 04 |  Ranska | Jonatan Cerrada | "À chaque pas" | "Joka askeleella" | 40 |
| 2. | 05 |  Serbia ja Montenegro | Željko Joksimović & Ad Hoc Orchestra | "Lane moje" | "Rakkaani" | 263 |
| 12. | 06 |  Malta | Julie & Ludwig | "On Again... Off Again" | "Päälle, pois päältä" | 50 |
| 20. | 07 |  Alankomaat | Re-union | "Without You" | "Ilman sinua" | 11 |
| 8. | 08 |  Saksa | Max (Maximilian Mutzke) | "Can’t Wait Until Tonight" | "En voi odottaa tähän yöhön asti" | 93 |
| 7. | 09 |  Albania | Anjeza Shahini | "The Image Of You" | "Kuva sinusta" | 106 |
| 1. | 10 |  Ukraina | Ruslana | "Wild Dances" | "Villi tanssi" | 280 |
| 12. | 11 |  Kroatia | Ivan Mikulic | "You Are The Only One" | "Olet se ainoa" | 50 |
| 9. | 12 |  Bosnia ja Hertsegovina | Deen | "In The Disco" | "Diskossa" | 91 |
| 22. | 13 |  Belgia | Xandee | "1 Life" | "Yksi elämä" | 7 |
| 11. | 14 |  Venäjä | Julia Savicheva | "Believe Me" | "Usko minua" | 67 |
| 14. | 15 |  Makedonia | Tose Proeski | "Life" | "Elämä" | 47 |
| 3. | 16 |  Kreikka | Sakis Rouvas | "Shake It" | "Ravista" | 252 |
| 19. | 17 |  Islanti | Jónsi | "Heaven" | "Taivas" | 16 |
| 22. | 18 |  Irlanti | Chris Doran | "If My World Stopped Turning" | "Jos maailmani lakkaisi pyörimästä" | 7 |
| 17. | 19 |  Puola | Blue Cafe | "Love Song" | "Rakkauslaulu" | 27 |
| 16. | 20 |  Iso-Britannia | James Fox | "Hold On To Our Love" | "Pidä kiinni rakkaudestamme" | 29 |
| 5. | 21 |  Kypros | Lisa Andreas | "Stronger Every Minute" | "Vahvempi joka minuutti" | 170 |
| 4. | 22 |  Turkki | Athena | "For Real" | "Oikeasti" | 195 |
| 18. | 23 |  Romania | Sanda Ladoși | "I Admit" | "Myönnän" | 18 |
| 5. | 24 |  Ruotsi | Lena Philipsson | "It Hurts" | "Sattuu" | 170 |